AIŠKINAMASIS RAŠTAS

Dėl savivaldybės turto perdavimo viešajai įstaigai Molėtų r. pirminės sveikatos priežiūros centrui

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti viešajai įstaigai Molėtų r. pirminės sveikatos priežiūros centrui (toliau – Molėtų PSPC) pagal patikėjimo sutartį savarankiškosios savivaldybės funkcijos – pirminė asmens ir visuomenės sveikatos priežiūra – įgyvendinimui Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį turtą – odontologinę įrangą kaip 1 vnt.

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 17 punktas reglamentuoja, kad viena iš savivaldybės funkcijų - pirminė asmens ir visuomenės sveikatos priežiūra. Šios funkcijos vykdymas pavestas Molėtų PSPC, todėl sprendimu bus nustatyta, kad turtas bus perduotas Molėtų PSPC savivaldybės savarankiškosios funkcijos vykdymui.

1. Laukiami rezultatai:

Savivaldybei nuosavybės teise priklausantis ilgalaikis materialus turtas bus perduotas viešajai įstaigai pagal patikėjimo sutartį. Turtas bus tinkamai apskaitytas ir prižiūrėtas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Perduodamas turtas – odontologinė įranga įsigytas projekto Nr. 08.1.3-CPVA-R-609-91-0004 „Molėtų r. pirminės sveikatos priežiūros centro veiklos efektyvumo didinimas“ įgyvendinimo metu. Molėtų rajono savivaldybės turto pripažinimo nereikalingu arba netinkamu (negalimu) naudoti komisija 2021 m. lapkričio 11 d. nereikalingų arba netinkamų (negalimų) naudoti ilgalaikio materialiojo ir nematerialiojo turto, trumpalaikio turto apžiūros aktu Nr. T21-22 pripažino nereikalingu savivaldybės administracijos veiklai ir pateikė siūlymą direktoriui dėl turto naudojimo. Molėtų rajono savivaldybės administracijos direktoriaus 2021 m. gruodžio 15 d. įsakymu Nr. B6-1396 „Dėl Molėtų rajono savivaldybės turto pripažinimo nereikalingu naudoti“ turtas pripažintas nereikalingu savivaldybės administracijos veiklai ir siūlymas Molėtų rajono savivaldybės tarybai nurodytą turtą perduoti Molėtų PSPC perduotos funkcijos vykdymui.

Atsižvelgus į Buhalterinės apskaitos skyriaus pastabas Molėtų rajono savivaldybės tarybos 2021 m. lapkričio 25 d. sprendimas Nr. B1-254 „Dėl savivaldybės turto perdavimo viešajai įstaigai Molėtų r. pirminės sveikatos priežiūros centrui“ (toliau – Sprendimas) naikinamas, nes vadovaujantis šiuo Sprendimu turtas - odontologinė įranga būtų perduodama ne kaip 1 įrangos komplektas, o kaip 12 atskirų įrangos vnt.– vakuuminis siurblys, kompresorius, turbina, kampinis antgalis su šviesa, mikrovariklis, apšvietimo sistema, spjaudyklės instrumentų blokas, gydytojo instrumentų dalis, paciento kėdė, polimerizacijos lempa, ultragarsinis skaleris, kėdė gydytojui.